Novara Calcio

**Novara Calcio**, njohur zakonisht si **Novara**, është një klub italian futbolli me seli në Norava, Piedemont.

## Historia
### Themelimi
Në dhjetor 1908, *F.A.S. (Football Association Studenti)* u krijua nga tetë studentë të Liceo Carlo Alberto, të cilët ishin të moshës 15 dhe 16 vjeç; mes tyre ishte edhe një inxhinjer, Gianni Canestrini, dhe avokat Piero Zorini. Në Novara në ato ditë ishin janë klube të vogla si *Voluntas, Pro Scalon, Ginnastica e Scherma, Forza & Speranza dhe Collegio Gallarini*. Lojtarët më të mirë të këtyre ekipeve u bashkuan për të krijuar *Novara Calcio*, që debutoi si ekip në ligën italiane më 3 nëntor 1912.

Ndeshja e parë e Novarës ishte kundër Torino, një ekip që kishte vite në aktivitet. Novara u mposht me rezultatin 2–1, kurse Mario Menendez shënoi golin e parë në historinë e klubit.

### Vitet e luftës
Në vitet midis Luftës së Parë Botërore dhe Luftës së Dytë Botërore, Novara u bashkua me klube si Pro Vercelli, Alessandria dhe Casale për të krijuar të ashtuquajturën *"quadrilatero piemontese" (Piedmont Quadrilateral)*. Rezultati më i lartë i Novarës erdhi në vitin 1952 kur ata u renditën në vendin e tetë në Serie A.

### Epoka e Silvio Piolës
Gjatë qëndrimit të Novarës në elitën e futbollit italian, ekipi u udhëhoq nga legjenda Silvio Piola. Golat e tij të pafundë (ai e mbylli karrierën me rreth 300 gola) ishin një kontribut i çmueshëm për Noravën në ato vite. Pas vdekjes së tij në vitin 1996, Novara e riemëroi stadiumin e saj në nder të tij. Pas tërheqjes së Piolës në vitin 1954, klubi u rrëzua në Serie B dy vite më vonë, kurse pas pesë vitesh ra në Serie C1. Rënja e tyre në Serie C1 erdhi pasi një ankese për mashtrim nga një lojtar i Sambenedettese.

### Vitet në kategoritë inferiore
Pas disa sezonesh të suksesshme, Novara u rikthye në Serie B. Qëndrimi i tyre atje zgjati pak, pasi në vitin 1977 ata u rikthye në Serie C1, kurse në vitin 1981 situata u përkeqsua kur klubi u rrëzua sërisht, duke përfunduar në Serie C2. Në sezonin 1995–96, Novara rikthye në Serie C1, por qëndrimi në atë ligë zgjati vetëm një sezon, pasi *biancoazzurri* j'u desh të përballej me një tjetër rrëzim. Klubi vazhdoi të luante në atë ligë deri në sezonin 2002–03 ku ata u shpallën kampionë.

### Nga Lega Pro në Serie A
Serie C1 u quajt Lega Pro Prima Divisione. Në sezonin e parë me këtë emër, Novara u shpall kampione me 67 pikë duke siguruar një rikthim historik pas 32 vitesh në Serie B për sezonin 2010–11. Më 12 qershor 2011, Novara në mënyrë të mrekullueshme siguroi rikthimin në Serie A për herë të parë pas 55 vitesh, duke mposhtur Padovën në ndeshjen finale të play-offit. Të dyja ngjitjet u arritën nën drejtimin e trajnerit Attilio Tesser, i cili qëndroi në krye të ekipit edhe për sezonin 2011–12 në Serie A.

Më 20 shtator 2011, në ndeshjen e parë në shtëpi në Serie A pas 55 vitesh, Novara regjistroi një fitore historike 3–1 ndaj Interit, që në atë kohë ishte kampionja e botës në fuqi. Kjo ishte një nga rezultatet e pakta pozitive në Novarës në atë sezon; ekipi fitoi edhe një ndeshje tjetër deri në janar, duke sjellur edhe shkarkimin e trajnerit Tesser. Ai u zëvëndësua nga trajneri veteran Emiliano Mondonico i cili u përpoq ta shpëtonte ekipin nga rënja nga kategoria por tentativa e tij ishte e kotë, pasi në përfundim të sezonit Novara u kthye në Serie B.

Në korrik 2013, Novara bleu futbollistin grek Giorgos Katidis. Blerja e tij shkaktoi polemika të shumta ndërkombëtare pasi futbollisti ishte përjashtuar përjetë nga Federata Greke e Futbollit pas përshëndetjes naziste "Sieg Heil" që ai kishte kryer në fushën e lojës në mars të atij viti.

Novara e mbylli sezonin 2012–13 në vendin e 5të por u eliminuan nga Empoli në fazën play-off. Sezoni i ardhshëm ishte i tmerrshëm për klubin që e mbylli kampionatin në vendin e 19të, duke u rrëzuar në Lega Pro pasi u mposhtën në play-off nga Varese. Megjithatë, ekipi u rikthye pas vetëm një Serie B pasi fituan Grupin A të Lega Pro-s në sezonin 2014–15. Qëndrimi i tyre në Serie B zgjati deri në përfundim të sezonit 2017–18, kur ata u rrëzuan sërisht pasi e mbyllën kampionatin në vendin e fundit. Më 1 gusht 2018, Novara u pranua në Serie B për sezonin 2018–19 për të mbushur një vend bosh.

## Lojtarët
### Skuadra aktuale
### Në huazim
### Primavera
## Lista e trajnerëve
* Ferenc Molnár (1931–32)
* Árpád Weisz (1934–35)
* Adolfo Baloncieri (1936–37)
* Evaristo Barrera (1956–58)
* Carlo Parola (1969–74)
* Bruno Bolchi (1978–79)
* Adriano Fedele (1988–89)
* Angelo Domenghini (1989–90)
* Enrico Nicolini (1990–92)
* Luigi Delneri (1992–94)
* Franco Colomba (1994–95)
* Roberto Antonelli (1996–97)
* Alberto Marchetti (1999)
* Giuliano Zoratti (1999–00)
* Stefano Civeriati (2001–02)
* Stefano Di Chiara (2001–02)

* Luciano Foschi (2002–04)
* Antonio Cabrini (2005–06)
* Gianfranco Bellotto (2007–08)
* Egidio Notaristefano (2008–09)
* Attilio Tesser (2009–12), (2012)
* Alfredo Aglietti (2012–13)
* Alessandro Calori (2013–14)
* Alfredo Aglietti (2014)
* Marco Baroni (2015–16)
* Roberto Boscaglia (2016–17)
* Eugenio Corini (2017–18)
* Domenico Di Carlo (2018)
* William Viali (2018–19)
* Giuseppe Sannino (2019–vazhdon)

## Trofe
* **Prima Divisione**
: **Fitues:** 1926–27

* **Serie B**
: **Fitues:** 1937–38

* **Supercoppa di Serie C**
: **Fitues:** 2010, 2015

## Referime 
## Lidhje të jashtme
*Uebfaqja zyrtare